
ประกาศองค์การบริหารส่วนตำบลคลองน้อย
เรื่อง  รับสมัครบุคคลเพื่อการสรรหาและการเลือกสรรเป็นพนักงานจ้าง
------------------------------------------------------


ด้วย องค์การบริหารส่วนตำบลคลองน้อย ประสงค์จะรับสมัครบุคคลเพื่อจัดจ้างเป็นพนักงานจ้าง 



ฉะนั้น อาศัยอำนาจตามประกาศคณะกรรมการพนักงานส่วนตำบล จังหวัดนครศรีธรรมราช เรื่อง หลักเกณฑ์เกี่ยวกับพนักงานจ้าง ลงวันที่ ๒๖ กรกฎาคม ๒๕๔๗ ข้อ ๑๘ , ๑๙ และข้อ ๒๐ ประกอบกับประกาศ ก.อบต.จังหวัดนครศรีธรรมราช เรื่อง มาตรฐานทั่วไปเกี่ยวกับพนักงานจ้าง (ฉบับที่ ๓) ลงวันที่ ๖ สิงหาคม ๒๕๕๗ และประกาศคณะกรรมการพนักงานส่วนตำบลจังหวัดนครศรีธรรมราช เรื่อง หลักเกณฑ์เกี่ยวกับพนักงานจ้าง (ฉบับที่ ๖) ลงวันที่ ๘ ธันวาคม ๒๕๕๙ จึงประกาศรับสมัครบุคคลเพื่อการสรรหาและการเลือกสรร โดยมีรายละเอียด ดังต่อไปนี้
1. ประเภทของพนักงานจ้าง ชื่อตำแหน่ง และรายละเอียดการจ้าง
     ๑.๑  พนักงานจ้างทั่วไป ตำแหน่ง พนักงานผลิตน้ำประปา
จำนวน   ๑  อัตรา
     ๑.๒  พนักงานจ้างทั่วไป ตำแหน่ง ผู้ดูแลเด็ก (ทั่วไป)
  
จำนวน   ๑  อัตรา

รายละเอียดตำแหน่งปรากฏอยู่ในรายละเอียดเกี่ยวกับการรับสมัครแนบท้ายประกาศนี้


๒. คุณสมบัติทั่วไปและคุณสมบัติเฉพาะสำหรับตำแหน่งของผู้มีสิทธิสมัครเข้ารับการสรรหาและการเลือกสรร 


       ๒.๑  คุณสมบัติทั่วไป ผู้สมัครสอบทุกตำแหน่งต้องมีคุณสมบัติทั่วไปตามข้อ ๔ แห่งประกาศคณะกรรมการพนักงานส่วนตำบล จังหวัดนครศรีธรรมราช เรื่อง หลักเกณฑ์เกี่ยวกับพนักงานจ้าง ดังต่อไปนี้
1 มีสัญชาติไทย
2 มีอายุไม่ต่ำกว่า ๑๘ ปี และไม่เกิน ๖๐ ปี (นับถึงวันปิดรับสมัคร)

3 ไม่เป็นบุคคลล้มละลาย
4 ไม่เป็นผู้มีกายทุพพลภาพจนไม่สามารถปฏิบัติหน้าที่ได้ ไร้ความสามารถ หรือจิตฟั่นเฟือนไม่สมประกอบ หรือเป็นโรคตามที่กำหนดไว้ในประกาศกำหนดโรคที่เป็นลักษณะต้องห้ามเบื้องต้น พนักงานส่วนตำบล
5 ไม่เป็นผู้ดำรงตำแหน่งทางการเมือง กรรมการพรรคการเมือง หรือเจ้าหน้าที่ในพรรคการเมือง
6 ไม่เป็นผู้ดำรงตำแหน่งผู้บริหารท้องถิ่น คณะผู้บริหารท้องถิ่น สมาชิกสภา ท้องถิ่น
7 ไม่เป็นผู้เคยต้องรับโทษจำคุก โดยคำพิพากษาถึงที่สุดให้จำคุกเพราะกระทำผิด
      ทางอาญา เว้นแต่เป็นโทษสำหรับความผิดที่ได้กระทำโดยประมาท หรือ
      ความผิดลหุโทษ
8 ไม่เป็นผู้เคยถูกลงโทษให้ออก หรือปลดออก หรือไล่ออกจากรัฐวิสาหกิจ หรือหน่วยงานอื่นของรัฐ
9 ไม่เป็นข้าราชการหรือพนักงานจ้างของส่วนราชการ พนักงานจ้างของหน่วยงานอื่นของรัฐ รัฐวิสาหกิจ หรือพนักงานจ้างของราชการส่วนท้องถิ่น
/  หมายเหตุ
-๒-
หมายเหตุ  ผู้ที่ผ่านการสรรหาและการเลือกสรรในวันที่ทำสัญญาจ้าง จะต้องไม่เป็นผู้ดำรงตำแหน่งทางการเมือง กรรมการพรรคการเมือง เจ้าหน้าที่ในพรรคการเมือง ผู้บริหารท้องถิ่น คณะผู้บริหารท้องถิ่น สมาชิกสภาท้องถิ่น ข้าราชการหรือลูกจ้างส่วนราชการ พนักงานหรือลูกจ้างของหน่วยงานอื่นของรัฐ รัฐวิสาหกิจ หรือพนักงานหรือลูกจ้างของราชการส่วนท้องถิ่นและต้องนำใบรับรองแพทย์ ซึ่งออกให้ไม่เกิน ๑ เดือน และแสดงว่าไม่เป็นโรคต้องห้ามตามประกาศกำหนดโรคที่เป็นลักษณะต้องห้ามสำหรับข้าราชการหรือพนักงานส่วนตำบลมายื่นด้วย
๒.๒ คุณสมบัติเฉพาะสำหรับตำแหน่ง  
      ผู้สมัครต้องมีคุณสมบัติเฉพาะสำหรับตำแหน่ง ตามที่ระบุไว้ในรายละเอียดเกี่ยวกับการรับสมัคร แนบท้ายประกาศนี้
3. การรับสมัคร
๓.๑  วันเวลาและสถานที่รับสมัคร
    ผู้ประสงค์ที่จะเข้ารับการสรรหาและเลือกสรร ขอรับใบสมัครและยื่นใบสมัครพร้อมหลักฐานการรับสมัครด้วยตนเองได้ที่ สำนักงานปลัด องค์การบริหารส่วนตำบลคลองน้อย อำเภอปากพนัง จังหวัดนครศรีธรรมราช ตั้งแต่วันที่ ๑๘ – ๓๑ มกราคม ๒๕๖๒ ในวันและเวลาราชการหรือสอบถามทางโทรศัพท์หมายเลข ๐๗๕ – ๓๙๙๐๖๓
     ๓.๒  หลักฐานที่ต้องยื่นพร้อมใบสมัคร
๑)  รูปถ่ายหน้าตรงไม่สวมหมวก และไม่สวมแว่นตาดำ ขนาด ๑ นิ้ว ถ่ายครั้งเดียวกันไม่
      
      เกิน ๖ เดือน จำนวน ๓ รูป และให้ผู้สมัครลงนามรับรองหลังรูปด้วย
๒)  สำเนาวุฒิการศึกษา
 จำนวน  ๒  ฉบับ
๓)  สำเนาทะเบียนบ้าน
 จำนวน  ๒  ฉบับ
๔)  สำเนาบัตรประจำตัวประชาชน จำนวน  ๒  ฉบับ
๕)  ใบรับรองแพทย์แสดงว่าไม่เป็นโรคที่ต้องห้าม ซึ่งออกให้ไม่เกิน ๑ เดือนนับถึงวันยื่นใบ
     สมัคร จำนวน  ๑  ฉบับ
๖)  หลักฐานอื่น ๆ เช่น ทะเบียนสมรส ใบเปลี่ยนชื่อ-นามสกุล (ถ้ามี)
ทั้งนี้ ในหลักฐานทุกฉบับ ให้ผู้สมัครเขียนคำรับรองสำเนาถูกต้องและลงชื่อกำกับไว้ด้วย
๓.๓  ค่าธรรมเนียมการสมัคร

             ค่าธรรมเนียมการสมัคร  ๑๐๐.- บาท  (หนึ่งร้อยบาทถ้วน)
๓.๔  เงื่อนไขในการสมัคร

                      
  ผู้สมัครเข้ารับการสรรหาและการเลือกสรรจะต้องรับผิดชอบในการสอบตรวจสอบและรับรองตนเองว่าเป็นผู้มีคุณสมบัติทั่วไป และคุณสมบัติเฉพาะสำหรับตำแหน่งตรงตามประกาศรับสมัครจริง และจะต้องกรอกรายละเอียดต่าง ๆ ในใบสมัคร พร้อมทั้งยื่นหลักฐานในการสมัครให้ถูกต้องครบถ้วน ในกรณีที่มีความผิดพลาดอันเกิดจากผู้สมัครไม่ว่าด้วยเหตุผลใดๆ หรือคุณวุฒิการศึกษาไม่ตรงตามคุณสมบัติเฉพาะสำหรับตำแหน่งที่สมัครอันเป็นผลทำให้ผู้สมัครไม่มีสิทธิสมัครตามประกาศรับสมัครดังกล่าว หากตรวจสอบพบเมื่อใด ให้ถือว่าการรับสมัครและการได้เข้ารับการสรรหาและการเลือกสรรครั้งนี้เป็นโมฆะสำหรับผู้นั้นตั้งแต่ต้น
4. การประกาศรายชื่อผู้มีสิทธิรับการประเมินสมรรถนะ และกำหนดวัน เวลา สถานที่ในการ
ประเมินสมรรถนะ


    องค์การบริหารส่วนตำบลคลองน้อย จะประกาศรายชื่อผู้มีสิทธิรับการประเมินสมรรถนะในวันที่ ๔ กุมภาพันธ์ ๒๕๖๒ ณ องค์การบริหารส่วนตำบลคลองน้อย อำเภอปากพนัง จังหวัดนครศรีธรรมราช หรือทางเว็บไซด์ www.klongnoy.go.th
/๕. หลักเกณฑ์ ...
-๓-
5. หลักเกณฑ์และวิธีการเลือกสรร
ผู้สมัครต้องได้รับการประเมินสมรรถนะตามหลักเกณฑ์การประเมิน ตามรายละเอียดเกี่ยวกับการรับสมัครแนบท้ายประกาศนี้
 ๖. หลักเกณฑ์การตัดสิน
     ผู้ที่ถือว่าเป็นผู้ผ่านการเลือกสรรจะต้องเป็นผู้ที่ได้รับคะแนนในการประเมินสมรรถนะในแต่ละด้านไม่ต่ำกว่าร้อยละ ๖๐ โดยการดำเนินการจัดจ้างจะเป็นไปตามลำดับคะแนนที่สอบได้
 ๗. การประกาศรายชื่อและการขึ้นบัญชีรายชื่อผู้ผ่านการเลือกสรร
   องค์การบริหารส่วนตำบลคลองน้อย จะประกาศรายชื่อผู้ผ่านการเลือกสรรตามลำดับคะแนนสอบที่ได้ ในวันที่ ๑๘ กุมภาพันธ์ ๒๕๖๒ ณ องค์การบริหารส่วนตำบลคลองน้อย หรือทางเว็บไซด์ www.klongnoy.go.th โดยบัญชีรายชื่อดังกล่าวให้เป็นอันยกเลิกหรือสิ้นสุดผลไปเมื่อเลือกสรรครบกำหนด ๑ ปี นับตั้งแต่วันขึ้นบัญชี หรือนับตั้งแต่วันประกาศรับสมัครในตำแหน่งที่มีลักษณะงานเดียวกันนี้ใหม่แล้วแต่กรณี
๘. การจัดทำสัญญาจ้างผู้ผ่านการเลือกสรร
   ผู้ผ่านการเลือกสรรจะต้องทำสัญญาจ้างตามที่องค์การบริหารส่วนตำบลคลองน้อยกำหนด
ประกาศ  ณ  วันที่   ๘   เดือน   มกราคม  พ.ศ. ๒๕๖๒

(นายจรัส  มาศทอง)

นายกองค์การบริหารส่วนตำบลคลองน้อย
1. รายละเอียดเกี่ยวกับการรับสมัคร
ตามประกาศรับสมัครพนักงานจ้าง ลงวันที่  ๘  มกราคม  พ.ศ. ๒๕๖๒
1. ประเภทพนักงานจ้างทั่วไป
2. ตำแหน่ง 
๒.๑ พนักงานผลิตน้ำประปา
หน้าที่ความรับผิดชอบของตำแหน่ง
ปฏิบัติงานเกี่ยวกับการผลิตน้ำประปา จัดน้ำสะอาดบริการประชาชน บริการผู้ใช้น้ำประปา เตรียมน้ำประปา 
สำรองไว้เพื่อการดับเพลิง หรืองานอื่นใดที่เกี่ยวข้องและปฏิบัติหน้าที่อื่นตามที่ผู้บังคับบัญชามอบหมาย
๒.๒ ผู้ดูแลเด็ก (ทั่วไป)
หน้าที่ความรับผิดชอบ
รับผิดชอบเป็นผู้ดูแลเด็ก ปฏิบัติหน้าที่ในศูนย์พัฒนาเด็กเล็กก่อนเกณฑ์ ดูแลความเรียบร้อย ความปลอดภัยของเด็กเล็ก สอนให้ความรู้เบื้องต้นแก่เด็กก่อนประถมศึกษา และปฏิบัติหน้าที่อื่นที่ได้รับมอบหมายจากผู้บังคับบัญชา
3. ระยะเวลาการจ้าง  ๑  มีนาคม  ๒๕๖๒ – ๓๐ กันยายน ๒๕๖๒  
4. อัตราว่าง 
๔.๑ ตำแหน่งพนักงานผลิตน้ำประปา 
จำนวน  ๑  อัตรา
๔.๒ ตำแหน่งผู้ดูแลเด็ก (ทั่วไป) 

จำนวน  ๑  อัตรา
     ๕.  อัตราค่าตอบแทน
          ๕.๑ ตำแหน่ง พนักงานผลิตน้ำประปา เดือนละ ๙,๐๐๐.-บาท  ค่าครองชีพชั่วคราว ๑,๐๐๐.-บาท

๕.๒ ตำแหน่ง ผู้ดูแลเด็ก (ทั่วไป) เดือนละ ๙,๐๐๐.-บาท ค่าครองชีพชั่วคราว ๑,๐๐๐.-บาท

     ๖.  สิทธิประโยชน์ ตามประกาศมาตรฐานทั่วไปเกี่ยวกับพนักงานจ้าง ขององค์การบริหารส่วนตำบล ลงวันที่ ๒๖  
          กรกฎาคม ๒๕๔๗ และแก้ไขเพิ่มเติมถึงปัจจุบัน
2. รายละเอียดคุณสมบัติเฉพาะสำหรับตำแหน่ง
1. ประเภทของพนักงานจ้าง พนักงานจ้างทั่วไป
๑.๑ ชื่อตำแหน่ง พนักงานผลิตน้ำประปา
ลักษณะงานและหน้าที่ความรับผิดชอบของตำแหน่ง

1. ทำหน้าที่เกี่ยวกับผลิตน้ำประปา เพื่อนำมาใช้ในกิจการต่าง ๆ ของหน่วยงาน โดยควบคุม ดูแล ขั้นตอนการผลิตด้วยความพิถีพิถันเพื่อให้น้ำที่ผลิตมานั้น มีความเป็นมาตรฐาน ปลอดภัย แก่ผู้มารับบริการ
2. จัดหาน้ำสะอาดบริการประชาชน
3. บริการผู้ใช้น้ำประปา
4. เตรียมน้ำประปาสำรองไว้เพื่อการดับเพลิง หรืองานอื่นใดที่เกี่ยวข้อง
5. ปฏิบัติงานอื่นๆ ตามที่ได้รับมอบหมาย
๑.๒ ชื่อตำแหน่ง ผู้ดูแลเด็ก (ทั่วไป)
ลักษณะงานและหน้าที่ความรับผิดชอบของตำแหน่ง
1. ช่วยดูแลเด็ก เลี้ยงดูเด็ก จัดกิจกรรมส่งเสริมให้เด็กมีพัฒนาการที่เหมาะสมกับวัย มีความเสียสละ ความรับผิดชอบต่อหน้าที่ ที่ได้รับมอบหมาย 
2. ปฏิบัติงานด้วยความรัก ความอ่อนโยน มีความอดทนต่องานหรือตามที่ผู้บังคับบัญชามอบหมาย 
3. เป็นผู้ดูแลเด็ก เลี้ยงดูเด็กปฏิบัติหน้าที่ในศูนย์พัฒนาเด็กเล็กก่อนเกณฑ์ ให้ความรู้แก่เด็กโดยการสอนให้เด็กรู้จักช่วยเหลือตนเองได้ 
4. ดูแลความเรียบร้อย และความปลอดภัยของเด็กในขณะที่อยู่ในความรับผิดชอบของผู้ดูแลเด็ก
5. ปฏิบัติงานอื่นๆ ตามที่ได้รับมอบหมาย
2. คุณสมบัติเฉพาะสำหรับตำแหน่ง
๒.๑ ตำแหน่ง พนักงานผลิตน้ำประปา
             ๑.  เพศชาย
   ๒.  มีความรู้ความสามารถเหมาะสมในการปฏิบัติหน้าที่งานประปา

๒.๒ ตำแหน่ง ผู้ดูแลเด็ก (ทั่วไป)
   ๑. สำเร็จการศึกษาระดับประกาศนียบัตรวิชาชีพ (ปวช.) หรือเทียบเท่าได้ไม่ต่ำกว่านี้ขึ้นไป สำหรับบุคคล
       ที่วุฒิการศึกษาปริญญาตรี สาขาการศึกษาปฐมวัย ปริญญาตรีทางการศึกษาอื่น ปริญญาสาขาอื่น ๆ  
       อนุปริญญา จะได้รับการพิจารณาคะแนนตามระดับความเหมาะสม
   ๒. มีระดับวุฒิภาวะและบุคลิกลักษณะเหมาะสมทั้งทางด้านจิตใจ อารมณ์ สังคม มีความตั้งใจจะปฏิบัติงาน
       ด้วยความรัก ความอ่อนโยนเอื้อต่อการเลี้ยงดูเด็กได้อย่างเหมาะสม
 ๓. หลักเกณฑ์และวิธีการเลือกสรร
     ผู้สมัครต้องได้รับการประเมินสมรรถนะตามหลักเกณฑ์ ดังนี้
      ๓.๑ ตำแหน่ง พนักงานผลิตน้ำประปา
	สมรรถนะ
	คะแนนเต็ม
	วิธีการประเมิน

	๑. คุณสมบัติส่วนบุคคล
     ๑.๑ บุคลิกภาพท่วงทีวาจา
     ๑.๒ ความคิดริเริ่มและปฏิภาณไหวพริบ
     ๑.๓ มนุษยสัมพันธ์
     ๑.๔ ทัศนคติ แรงจูงใจ

๓.๒ ตำแหน่ง ผู้ดูแลเด็ก(ทั่วไป)
	สมรรถนะ
	คะแนนเต็ม
	วิธีการประเมิน

	๑. ความรู้ความสามารถทั่วไป
    ๑.๑ ความรู้ความสามารถในการคิดและหาเหตุผล
    ๑.๒ เหตุการณ์ปัจจุบันทางการเมือง เศรษฐกิจ หรือสังคม     
    ๑.๓ ความรู้ความสามารถการใช้ภาษาให้เหมาะสมในการ 
         ปฏิบัติหน้าที่ 
๒. ความสามารถหรือทักษะเฉพาะ
     ๒.๑ ความรู้เกี่ยวกับการปฏิบัติหน้าที่ของศูนย์พัฒนา
          เด็กเล็ก
    ๒.๒ ความรู้อื่นๆ ที่เกี่ยวข้องกับการปฏิบัติหน้าที่
๓. คุณสมบัติส่วนบุคคล
     ๓.๑ บุคลิกภาพท่วงทีวาจา
     ๓.๒ ความคิดริเริ่มและปฏิภาณไหวพริบ
     ๓.๓ มนุษยสัมพันธ์
     ๓.๔ ทัศนคติ แรงจูงใจ
	       ๒๐
       ๑๐
       ๒๐

	                                รวม
	      ๒๐๐
	


ขั้นตอนการประเมินสมรรถนะ ดังนี้
1. ทดสอบด้านความรู้ความสามารถทั่วไป และความสามารถหรือทักษะเฉพาะโดยวิธีสอบข้อเขียนก่อน แล้วจึงให้ผู้ผ่านการทดสอบ (จะต้องเป็นผู้ที่ได้รับคะแนนในการประเมินสมรรถนะในแต่ละด้านไม่ต่ำกว่าร้อยละ ๖๐) เข้ารับการสอบคุณสมบัติส่วนบุคคล
2. ทดสอบคุณสมบัติส่วนบุคคล โดยวิธีการสอบสัมภาษณ์ (ผู้ผ่านการทดสอบจะต้องได้รับคะแนนไม่ต่ำกว่าร้อยละ ๖๐)

